bg ru ru pl en ru uk bg ru ru ru bg bg en bg bg bg en en en en bg en en en bg en en en ru bg en en mk en bg en en en ru en en en bg en mk en bg en en en en fa en en en en de en bg de en en pl
place for food photography, recipes and travel
По света и у нас
На път: Кръщене и рози
Опаковаме багаж. Ние с малка чанта, събираща всичките ни неща необходими за уикенда, който ще прекараме в с. Енина, той с куфар, сгъваемо легло, две обемисти чанти, количка и още няколко неща разхвърляни по седалките. Багажът е обратно пропорционален на възрастта на пътника. Опитите да тръгнем рано, отново завършват неуспешно. Решавам да опаковам подаръка във възможно най-последния момент, а снимането предизвиква сериозни двусрични писъци на нетърпение. Натоварени до предела на разумно изглеждащ автомобил се насочваме към Околовръстното. На път съм да си отдъхна, че все още имаме някакъв минимален шанс да стигнем преди започването на кръщенето и с това да избегнем срама, но КАТ София са на друго мнение. Палката не прощава, а ние в недоумение установяваме, че сме забравили да купим винетка. Надпреварваме се взаимно за първото място по разсеяност, само че Г. го отнася с чисто нов акт.
Поемаме към подбалканския път. Живописен до пренасищане. Хълмове, раззеленени дървета, красота докъдето поглед стига. Балканът те прегръща още с излизането от София и те държи в захлас до пристигането. Не познаваме пътя, но държим пряка връзка с генерал-щаба, откъдето ни съобщават, че трябва да побързаме, ако искаме да видим Ради кръстен. Село Енина, Казанлъшко се намира в полите на планината. Известно с прясната пъстърва и близостта с гората. Пристигаме и след 2 минути, заедно с още едни закъснели бързащи се подреждаме зад попа. Кръщаването не минава без обляно в сълзи дете. Попът със сигурност е претръпнал, за разлика от публиката, която се моли да свършва по-бързо. Вече в ресторанта, който се слави с прясната пъстърва се заседяваме до късния следобед. Приятно е. Вкусно. Хапваме дори кисело мляко със сладко от рози. Един път е. Така е по казанлъшко. Красота и рози.
След дълго мислене за подарък се спряхме на ръчно изработен албум за снимки. Очаквах на имейла ми с поръчката да отговори жена, но Ники се оказа много приятен млад мъж, който предугади какво искам без много обяснения. Идеята за корицата е моя, дизайнът негов. Не случайно в търсачката на Гугъл, сайтът на Ники излиза на първо място. 🙂
August 21, 2013 at 17:13
Отново прекрасни снимки…….и пишеш мнооого увлекателно:)Албума е супер сладурски!
August 23, 2013 at 13:56
Много ми хареса албума. Скоро и аз ще трябва да направя подарък. Моля, да ми посочите сайта на който се поръчват тези албуми. Предварително благодаря.
August 23, 2013 at 14:06
бях сложила линка, но на фейсбук страницата. Тук съм забравила 🙂
January 16, 2020 at 22:43
Здравейте, албума изглежда чудесно и имам въпрос къде го поръчахте? Сякаш линка не е активен :/ Благодаря предварително 🙂
August 26, 2013 at 10:17
August 27, 2013 at 00:43
Прекрасен и много идеен подарък! 🙂 Снимките – те винаги ме завладяват, знаеш, че съм ти голям фен! Тук е уютно, стилно, вдъхновяващо и много зареждащо! Усмивки, Ради!
January 22, 2020 at 17:30
Здравейте, албума изглежда чудесно и имам въпрос къде го поръчахте? Сякаш линка не е активен :/ Благодаря предварително 🙂
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.